**3- дәріс. Коучинг үйрену және бірлесе жұмыс жасау құралы**

Кәсіби деңгейді жақсартудың ең тиімді әдістерінің бірі – коучинг, өйткені мұнда мұғалімдер коучтың жетекшілігімен өз тәжірибесінде туындаған проблемалар мен қиыншылықтарды өздері шешеді. Осылайша коучинг мұғалімдердің өз мүмкіндіктеріне деген сенімін арттырып, кез келген мәселенің шешімін ешкімнен күтпей, өздігімен шешуге дағдыландырады.

Мен бұл әдісті қолданудың сапасы туралы көп жазған едім. Жасыратыны жоқ: бізде әлі де коучинг өз проблемаларымызды өздігімен шешу құралы болмай жатыр. Негізінен «коучинг» деп біз үйретуші тренингтерді атаудамыз.

Сол себепті де мектеп басшылары курсында біз «Коучингті қалай өткіземіз?» деген тақырыпта жұмыс жасадық. Нәтижесінде коучингтердің ықтимал тақырыптарын құрастырдық, коучингтің әмбебап құрылымын айқындадық. Бұған қоса "коуч үйретпейді, ол адамдардың өз проблемаларын өздігімен шешуге ниеттеу мақсатында тек сұрақ қояды" деген қағиданы ескере отырып, коучтің коучинг барысында қатысушыларды дұрыс шешім табуға бағыттайтын, ынталандыратын сұрақтарды келтірдік.

Жұмыс нәтижесін елдің талқысына ұсынуды жөн көрдік.

**Коучинг тақырыптары**  
  
**1.** Мұғалімдердің (немесе оқушылардың, ата-аналардың) өз мүмкіншіліктеріне деген  сенімділігін қалай арттырамыз? (10 амал. Мұнда 10 санын мөлшерлеп келтірдік: әр коучингте оның санын мұғалімдер өздері белгілеп алар – 5 бола ма, 7 ме әлде 8-9 ба деп)

1. Мұғалімдердің үйрену (немесе кәсіби біліктілігін арттырудағы) белсенділігін қандай жолдармен арттырамыз? (10 тәсіл)
2. Сабақты жақсарту үшін бірлесе жоспарлауды қалай жүзеге асырамыз? (10 қадам)
3. Кері  байланысты  оқушының жауабына (немесе топтық тапсырманың орындалуына, мұғалімнің сабағына, мұғалімнің берілген тапсырмасын орындауына, ата-анаға баласы туралы, мұғалімнің жұмысқа деген ынтасына, сыныптағы қарым-қатынасқа, постердің мазмұнына, т.б. берілген кері байланыс) берудің  қандай  тиімді 10 амалын  қолдануға  болады? Оларды қалай жүзеге асырамыз?
4. Сабақта постер  қорғаудың  орнына  қандай тәсілдерді қолданған тиімді? (10 тәсіл)
5. Мұғалімдердің    мектеп жұмысына   деген  қызығушылығын  қандай амалдармен арттырамыз? (10 амал)
6. Сабақта тайм менеджментті тиімді пайдаланудың жолдары қандай? (10 амал)
7. Сынып ережелерін қадағалауды қандай амалдар арқылы жүзеге асырамыз? (10 тәсіл)
8. Деңгейлік курстан өткен мұғалімдерді басқалардың кәсіби белсенділігін арттыру ісіне қалай жұмылдырамыз? (10 тәсіл)
9. Мұғалімдерге  қандай тиімді амалдармен қолдау көрсетеміз? (10 амал)
10. Коучингте рефлексиялық диалогты ұйымдастырудың қандай амалдарын қолданамыз? (10 қадам)
11. Коучингте бірлесе жоспарлауды қандай тәсілдер арқылы ұйымдастырамыз? (10 тәсіл)
12. Коучингтің нәтижелері қандай болуы мүмкін? (10 жұмыс нәтижесі)
13. Коучингтің нәтижесі ретінде қандай жұмыстарды таңдауға болады? (10 тәсіл)
14. Мұғалімдердің сабақтарды бірлесе жоспарлауын қандай амалдармен жақсартамыз? (10 амал)
15. Сабақ жоспарларын бірлесе құрастыру үшін мұғалімдерді 4-6 адамдық топтарға қандай тәсілдермен бөлеміз? (10 тәсіл)
16. Біз оқушылардың оқу үлгерімін (немесе орындау тәртібін, сабаққа қызығушылығын, оқу саасын, т.б.) қалай жақсартамыз? (10 амал)
17. Оқушыларды сабаққа қалайша қызықтыруға болады? (10 амал)
18. Ұжымды ортақ бір мақсатқа (мұнда бір проблеманы нақты атау керек) қалай жұмылдырып, ынталандырамыз? (10 амал)
19. Мұғалімдердің  коучингке  (немесе тренингке, қоғамдық жұмыстарға, кәсіби қоғамдастықтың жұмысына, т.б. ) қызығушылығын  қалай арттырамыз? (10 амал)
20. Коучингтің  (немесе кәсіби бірлестіктің, пән бірлестігінің, ата-аналар комитетінің, оқушылар комитетінің, т.б.) жұмысын   жақсартудың 10 амалы.
21. Әріптестің  (немесе оқушының, ата-ананың)  сеніміне қандай әрекеттер арқылы енуге болады? (10 тәсіл)
22. Оқушы (немесе мұғалім, ата-аналар) үнін сабақты (немесе мектепті, әдістемені, т.б.) жақсартуда қалай қолданамыз? (10 амал)
23. Оқушылардың оқу белсенділіктерін арттыру үшін қалыптастырушы (немесе жиынтық) бағалаудың қандай түрлерін қолдануға болады? (10 тәсіл)
24. Тапсырма критерийлерін қалай құрастыруға болады? (10 тәсіл).
25. Топтық жұмыстың тиімділігін арттырудың қандай амалдарын қолдануға болады? (10 амал)
26. Топтық жұмысты бағалау критерийлерін қалай құрастыруға болады? (10 амал)
27. Оқушыларды зерттеуші диалогқа қандай сұрақтар арқылы тартуға болады? (20 сұрақ)
28. Оқушыларды кері байланысты беруге үйретудің 10 тәсілі.
29. Оқушыларды сыни ойлантатын жоғары деңгейдегі сұрақтарды қоюға қалай үйретуге болады? (10 тәсіл)
30. Мектептің ең жақсы мұғалімінің тәжірибесін өзге педагогтардың тәжірибесіне қалай кіріктіруге болады? (10 тәсіл)
31. Мұғалімдерді «сыншы дос» ұғымын өз тәжірибесінде тұрақты түрде қолдануға қалай дағдыландыруға болады? (10 тәсіл)
32. Мұғалім практикасын өзгерту үшін сыншы достың берген кері байланысы қандай болуы керек? (10 ерекшеліктері)
33. Оқытудың қандай тәсілдері мұғалімді (оқушыны) жұмысқа ынталандыра алады? (10 тәсіл)
34. 4-сынып оқушыларының 5-сыныпқа ауысқан кездегі білім сапасының төмендеуінің себептерімен қалай күресуге болады? (10 тәсіл)
35. «Мектеп мұғалімдерінің ата-анамен байланыс деңгейін анықтайтын Ережені» құрастыру (20 баптан кем емес).
36. «Мектептің өзара сабаққа қатысу мен сабақты талдау туралы Ережесін» құрастыру (20 баптан кем емес).
37. «Мектептің қысқа мерзімді сабақ жоспары туралы Ережесін» құрастыру (20 баптан кем емес).
38. «Мектепте жүргізілетін құжаттар туралы Ережесін» құрастыру (20 баптан кем емес).
39. Оқушылардың оқудағы қиыншылықтарын қалай анықтауға болады? (10 тәсіл)
40. Оқушылардың оқудағы қиыншылықтарын жеңудің 10 амалы.
41. Мұғалім жұмысының нәтижелерін қалай өлшеуге болады (10 тәсіл)
42. Топтық жұмыс арқылы оқушылардың сыни тұрғыдан ойлауын қалай дамытуға болады? (10 тәсіл)
43. Мұғалімнің жұмысының тиімділігін қалай жақсартуға болады? (10 амал)
44. Сабақ мақсатын SMART бойынша құрастырудың тиімді 10 амалы қандай?
45. Оқушыларды сабақ басында өздерінің күтілетін нәтижелерін құрастыруға үйретудің 10 тәсілі.
46. Оқушыларды бірін-бірі үйретуге ынталандырудың 10 тәсілі.
47. Оқушыларды сабақта мұғалімнің көмекшісіне айналдырудың 10 тәсілі.
48. Оқушылардың өзін-өзі бағалаудың тиімді тәсілдерін қалай таңдаймыз? (10 тәсіл)
49. Оқушылардың бірін-бірі бағалаудың тиімді тәсілдерін қалай таңдаймыз? (10 тәсіл)
50. Оқушыларды сабақта ынталандырудың, мақтап, мадақтаудың тиімді тәсілдерін қалай қолданамыз? (10 тәсіл)
51. Сабақтарды видеоға түсіріп, талдау жұмыстарын қалайша ұйымдастыруға болады? (10 тәсіл)
52. Мұғалімдердің сабақтарды бірлесе талқылауын сабақ жоспарын жақсартуға бағыттаудың 102 амалы.
53. Мұғалімдер арасында сенім, сыйлау мен сүйіспеншілікке негізделінген қарым-қатынасты қалай тудырамыз? (10 тәсіл)

Бұл тізімді жалғастыра беруге болады, жалғастыра беруге болады...

**Коучингтің әмбебап жоспары** (барлық әрекеттер бірлесе орындалады: жұппен, топпен немесе аудиториямен)

**І. «Проблема айқындау» кезеңі**

- мақсат қою,

- нәтижені айқындау,

- жоспарлау (тәсіл, тапсырма, ресурстарды таңдау).

**ІІ. «Проблема шешу» кезеңі**

- проблема шешімін іздеу,

- ресурстармен жұмыс.

**ІІІ. «Проблема шешімін қорытындылау» кезеңі**

- шешім, пікірлерді жариялау,

- шешімдерді талқылау,

- ортақ мәміле, шешім, нәтижеге келу,

- қорытындылау, рефлексия.

**Коучтың сұрақтары** (әрбір әрекетті орындау барысында қойылады)

**Мақсат қою**

* Бұл мақсатқа жетудің қандай тиімді жолдары бар деп ойлайсыз/дар?
* Біздің не білгіміз келеді?  
  Ол бізге не береді?  
  Өзгерістің неден басталуы керек деп ойлайсыз?
* Осы проблема  бойынша қандай сауал, сұрақ қоюдан  бастар  едіңіз?
* Бірлесе жоспарлау  үшін  қандай  қадамдар жасайсыз/дар?
* Мақсат қоюда қандай қиыншылықтар кездесті?
* Осы коучингтен кейін не өзгереді?

**Нәтижені айқындау**

* Нәтижеге жетудің қандай жолдары бар?
* Нәтижеге жетуде сіздің үлесіңіз қандай болады деп ойлайсыз?
* Нәтижеге қалай (қандай жолдар, амалдар, тәсілдер, қадамдар, т.б.) жетеміз?
* Қандай әдіс-тәсілдер арқылы жетеміз?
* Нәтижені неден көреміз?
* Жоспарды  жүзеге  асыруда кімдерді  қамтисыз/дар  және қандай амалдарды қолданасыз/дар?
* Сізді/сіздерді  қандай  сұрақтар  мазалайды?
* Нәтижеге жетуде кімнің қолдауы (көмегі) қажет?
* Нәтиже  қандай  деңгейде  болу керек?

**Бірлесе жоспарлау**

* Проблеманы шешуде (нәтижеге жетуде) қандай ресурстарды пайдаланасыз?
* Осы әдіс-тәсіл бізге не береді деп ойлайсыз/дар?
* Осы жұмыстың нәтижесін қайдан көреміз?
* Сіз үшін ең тиімді тәсіл қандай? Неліктен?
* Қандай әрекеттерді таңдар едіңіз? Неліктен?
* Бұл әрекеттер қандай  нәтижеге қол жеткізеді деп  күтесіз/дер?
* Қандай әдіс-тәсілдерді басшылыққа алар едіңіз?
* Бірлесе жоспарлаудың тиімді жақтары қандай деп ойлайсыз/дар?
* Мінсіз жоспар калай жасалады ойлайсыз/дар?
* Басты мәселе анықталды ма?
* Бұл қадамдар не үшін нәтижелі болды?

**Проблема шешімін іздеу**

* Жағдайды өзгерту үшін не қажет?  
  Бұдан басқа тағы не жасауға болады?
* Бұл туралы сіздің ойыңыз қандай? Неліктен?
* Сіз неге олай ойлайсыз?  
  Сіз бұны неден байқадыңыз?  
  Бұл қаншалықты маңызды?  
  Сіз  үшін  қандай  сұрақтар  ұтымды?
* Берілген проблеманы  шешу жолында  қандай  қадамдар  жасар  едіңіз?
* Қалай қол жеткіземіз?
* Оқыту нәтижелі болуы үшін қандай қадамдарды таңдаған дұрыс?

**Ресурстармен жұмыс**

* АКТ-ні қалай тиімді пайдалануға болады?
* Сіз бұл мәліметті қолдану неліктен тиімді деп ойлайсыз?
* Бұл ойыңыз неге негізделген?
* Бұл мәліметтің қаншалықты пайдасы бар?  
  - Қалай пайдаланасыз? Қолжетімді ме?
* Қандай  дәлелдер  келтіре  аласыз?

- Қандай ресурстарды  және қалай  қолданасыз?

**Шешім, пікірлерді жариялау**

* Мақсатқа жете алдыңыз ба?
* Мақсатқа жетуде қандай кедергілер болды?
* Бұл  шешімнің қолданысы қандай?

- Алған біліміміз бізге не берді?

- Әріптестеріңіздің шешімін қабылдайсыз ба? Неліктен?  
- Бұдан әрі жақсарту үшін не істеу керек?  
- Кімдерден қолдау күтесіз?  
- Осы  пікірді  ары қарай қалай дамытасыз?  
- Өзіңіз үшін не маңызды болды? Бүгінгі  күннен  алған 3 құнды шешім?

**Шешімдерді талқылау**  
Мақсатыңыз орындалды ма?  
Қандай жетістікке жеттіңіздер?  
Ол қадамдарды қашан жүзеге асырасыз?  
Тағы не білгіңіз келеді?  
Осы іс-әрекеттен нені өзгертер едіңіз?  
Таңдаған әдіс-тәсілдер тиімді болды ма?  
Тиімділігі қаншалықты болды?      
Бұл нәтиженің себебі неде деп ойлайсыз?   
Өзгелердің пікірін естігіңіз келе ме?  
Келесі қадамыңыз қандай болмақ?  
Бұл іс-әрекетте ең құнды не болды?

**Ортақ мәміле, шешім, нәтижеге келу**  
Мұны қалай бағалайсыз?  
Қай жауапты таңдар едіңіз?  
Сіздің ұсынысыңыз қандай? Неліктен ондай?  
Нені дамытамыз?  
Не және неге ұтымды шықты?

Нәтижесі болды ма?  
Бұл шешімді неден байқадыңыз?  
Жетістіктерді, өзгерістерді  қалай талдайсыз?  
Сізге пайдалы идеяларды атаңыз.

**Қорытындылау, рефлексия**  
Мақсатқа жетуде коучингке қатысушыларға өз дәрежесінде қолдау көрсете алдыңыз ба?  
Жасалынған  тұжырымды тәжірибеде  қалай  қолданасыз?  
Сіз үшін бұл коучингтің құнды жақтары қандай болды?  
Не жақсы болды?  
Қалай жақсартамыз?  
Не нәрсеге қол жеткіздіңіз?  
Болашақта осы ауқымда не істейсіз? Сізге пайдалы идеяларды  атаңыз.  
Болашақта осы  үйренгенімді қалай пайдаланамыз?  
Бүгінгі  коучинг  үдерісінің  құндылығы қандай ?  
Сіз үшін бүгін  жасаған  тұжырымыңыз  маңызды  ма?

 - Бүгінгі  күннен  алған 3 құнды шешім қандай болды?  
- Не үйрендік, қалай үйрендік?  
- Нәтижесі қалай болды?  
-  Ары қарай қандай жұмыстар атқарылуы керек?  
- Болашақта нені өзгертуге болады?  
Бұл сұрақтарды да жалғастыра беруге болады, жалғастыра беруге болады...